لاہور : وزیراعظم محمد شہباز شریف زرگزرانی حالیت آتا گچینی نا ہدف آتے اسیجائی کوشست آتے اٹ دوئی کننگ نا عزم انا درشانی ءِ کرسا اومیت ظاہر کرینے کہ آئی ایم ایف پروگرام نا ٹک آتیا ہم گرنچی بروک آ اسہ اِرادے اٹی آئی ایم ایف نا فیصلہ نا دروشم اس اختیار کیک۔ پی ایم آفس نا میڈیا ونگ انا کنڈآن جاری بیان نا رداٹ وزیراعظم محمد شہباز شریف آئی ایم ایف نا منیجنگ ڈائریکٹر کرسٹالینا جارجیواءِ سے شنبے نا سہب انا وختی ٹیل فون کرے۔ وزیراعظم و آئی ایم ایف نا منیجنگ ڈائریکٹر آئی ایم ایف پروگرام نا بابت امور آ گپ وتران کریر۔ منیجنگ ڈائریکٹر آئی ایم ایف وزیراعظم تون پیرس اٹی مروک آ اوڑدہی تا رداٹ وزیرخزانہ و اونا ٹیم انا آئی ایم ایف پروگرام پورو کننگ نا بابت کوشست آتا اعتراف ءِ کرے۔ وزیراعظم اومیت ظاہر کرے کہ آئی ایم ایف پروگرام نا ٹک آتیا ہم گرنچی برو ک آ اسہ اِرادے اٹی آئی ایم ایف نا فیصلہ نا دروشم اس اختیار کیک۔ وزیراعظم زرگزرانی حالیت آتا گچینی نا ہدف آتے اسیجائی کوشست آتے اٹ دوئی کننگ نا عزم انا درشانی ءِ کرے۔ منیجنگ ڈائریکٹر آئی ایم ایف وزیراعظم تون گپ وتران کرسا پارے کہ پاکستان نا زرگزرانی حالیت آتا گچینی ءِ خوانہ۔ اووزیراعظم شہباز شریف نا قائدانہ عزم انا ستا ءِ کرے۔
(اے پی پی)
